ประกาศธนาคารแห่งประเทศไทยประกาศธนาคารแห่งประเทศไทยเรื่อง การกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ อาศัยอำนาจตามความในมาตรา ๓ มาตรา๔ มาตรา ๕ มาตรา ๑๐ และมาตรา ๑๑ แห่งพระราชกำหนดบริษัทบริหารสินทรัพย์ พ.ศ. ๒๕๔๑ธนาคารแห่งประเทศไทยออกข้อกำหนดไว้ ดังต่อไปนี้ข้อ ๑ ในประกาศนี้(๑) ธนาคาร หมายความว่า ธนาคารแห่งประเทศไทย(๒) บริษัทบริหารสินทรัพย์ หมายความว่า บริษัทบริหารสินทรัพย์ที่ได้จดทะเบียนกับธนาคารแห่งประเทศไทยแล้วตามพระราชกำหนดบริษัทบริหารสินทรัพย์ พ.ศ. ๒๕๔๑ข้อ ๒ สินทรัพย์ด้อยคุณภาพของสถาบันการเงินที่จำหน่ายจ่ายโอนให้บริษัทบริหารสินทรัพย์นั้นได้แก่ สินทรัพย์ของสถาบันการเงินที่ถูกจัดเป็นสินทรัพย์จัดชั้นต่ำกว่ามาตรฐานสินทรัพย์จัดชั้นสงสัย หรือ สินทรัพย์จัดชั้นสงสัยจะสูญ ตามประกาศธนาคารแห่งประเทศไทยเรื่อง สินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้ลงวันที่ ๓๐ มิถุนายน ๒๕๔๑ ตามสำเนาที่แนบประกาศนี้ ทั้งนี้ หมายรวมถึงสินทรัพย์รอการขายที่อยู่ในข่ายต้องจัดชั้นเนื่องจากมีมูลค่าตลาดต่ำกว่าต้นทุนที่ได้มาด้วยการดำเนินกิจการบริหารสินทรัพย์ข้อ ๓ในการรับซื้อหรือรับโอนสินทรัพย์ด้อยคุณภาพของสถาบันการเงินบริษัทบริหารสินทรัพย์จะต้องยื่นแผนงานการรับซื้อหรือรับโอนสินทรัพย์ด้อยคุณภาพให้ธนาคารทราบก่อนทุกครั้งโดยแผนงานดังกล่าวจะต้องมีรายละเอียดอย่างน้อยดังต่อไปนี้(๑)ชื่อสถาบันการเงินที่เป็นผู้จำหน่ายสินทรัพย์(๒)ประเภทของสินทรัพย์ที่จะรับซื้อหรือรับโอน(๓)มูลค่าของสินทรัพย์ที่จะรับซื้อหรือรับโอนและหลักเกณฑ์การประเมินราคาสินทรัพย์(๔)วันที่จะรับซื้อหรือรับโอนสินทรัพย์(๕) สัญญาหรือเงื่อนไขอื่น ๆในการรับซื้อหรือรับโอนสินทรัพย์ข้อ ๔ บริษัทบริหารสินทรัพย์ที่มีสถาบันการเงินถือหุ้นเกินกว่าร้อยละ๕๐ ของทุนชำระแล้วจะต้องดำรงส่วนของผู้ถือหุ้นต่อสินทรัพย์เสี่ยงในอัตราไม่น้อยกว่าร้อยละ ๘.๕ ทั้งนี้ให้คำนวณสินทรัพย์เสี่ยงตามวิธีการในประกาศธนาคารแห่งประเทศไทยว่าด้วยการกำหนดให้ธนาคารพาณิชย์ที่จดทะเบียนในประเทศดำรงเงินกองทุนการนับจำนวนหุ้นที่ถือในบริษัทบริหารสินทรัพย์ให้นับจำนวนหุ้นที่มีการถือแทนโดยบุคคลที่ระบุในหนังสือธนาคารแห่งประเทศไทยที่ธปท. งพ. (ว) ๒๖๙๓/๒๕๓๘ ลงวันที่ ๑๔ ธันวาคม ๒๕๓๘ และ ธปท. งก. (ว) ๒๘๑๕/๒๕๓๘ลงวันที่ ๒๘ ธันวาคม ๒๕๓๘ เรื่อง การซื้อหรือมีหุ้นในบริษัทอื่นเกินอัตราที่กฎหมายกำหนดในลักษณะที่ให้บุคคลอื่นถือหุ้นแทนตามสำเนาที่แนบประกาศนี้ ด้วยข้อ ๕บริษัทบริหารสินทรัพย์อาจมีสำนักงานสาขาได้แต่ต้องได้รับอนุญาตจากธนาคารในการอนุญาตธนาคารจะกำหนดเงื่อนไขให้ต้องปฏิบัติด้วยก็ได้ข้อ ๖ ในการบริหารสินทรัพย์ด้อยคุณภาพบริษัทบริหารสินทรัพย์อาจดำเนินการใด ๆเพื่อฟื้นฟูลูกหนี้รับซื้อหรือรับโอนมาให้ดำเนินกิจการต่อไปได้และมีความสามารถในการชำระหนี้อย่างสม่ำเสมอซึ่งรวมถึง(๑)ให้กู้ยืมเงินเพิ่มเติมแก่ลูกหนี้ที่รับซื้อหรือรับโอนมา(๒) เรียกเก็บดอกเบี้ย ส่วนลดค่าธรรมเนียม และค่าบริการทางการเงินอื่น ๆ ที่เกี่ยวข้อง(๓) แปลงสินทรัพย์เป็นหลักทรัพย์ตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์(๔)ปรับโครงสร้างหนี้หรือประนอมหนี้(๕)ถือหุ้นในกิจการที่ได้มาจากการชำระหนี้ของลูกหนี้(๖)รับชำระหนี้ด้วยการแปลงหนี้เป็นทุน(๗)กระทำการอื่นใดโดยได้รับความเห็นชอบจากธนาคารการจัดหาเงินทุนข้อ ๗บริษัทบริหารสินทรัพย์อาจจัดหาเงินทุนได้ด้วยวิธีการดังนี้(๑)กู้ยืมเงินจากในหรือนอกราชอาณาจักร(๒) ออกหลักทรัพย์ เฉพาะ(๒.๑) หุ้นหรือหุ้นกู้ ตามกฎหมายว่าด้วยหลักทรัพย์และตลาดหลักทรัพย์(๒.๒)ตราสารหนี้อื่นที่ได้รับอนุญาตจากธนาคารทั้งนี้การจัดหาเงินทุนดังกล่าวไม่รวมถึงการรับฝากเงินจากประชาชนอัตราดอกเบี้ยอ้างอิงข้อ ๘ในการโอนสินทรัพย์จากสถาบันการเงินไปให้บริษัทบริหารสินทรัพย์ ถ้าปรากฏว่าสัญญาเดิมกำหนดอัตราดอกเบี้ยไว้เป็นอัตราลอยตัวและไม่มีฐานในการคำนวณอัตราดอกเบี้ยของสถาบันการเงินเดิมให้อ้างอิงได้ให้บริษัทบริหารสินทรัพย์คำนวณอัตราดอกเบี้ยที่จะเรียกเก็บจากลูกหนี้ตามสัญญาเดิมดังกล่าวได้ไม่เกินอัตราดอกเบี้ยถัวเฉลี่ยจากอัตราดอกเบี้ยสินเชื่อประเภทนั้นๆ ของธนาคารพาณิชย์ใหญ่ ๕ ธนาคาร ณ วันที่กำหนดอัตราดอกเบี้ยอ้างอิงตามสัญญาเดิมการจัดทำบัญชีและการยื่นรายงานข้อ ๙ให้บริษัทบริหารสินทรัพย์จัดทำบัญชีแสดงสินทรัพย์และหนี้สินให้ครบถ้วนถูกต้องตามหนังสือธนาคารแห่งประเทศไทยที่ ธปท.ง. (ว) ๓๖๗๘/๒๕๔๑ เรื่อง การบัญชีเกี่ยวกับการรับซื้อลูกหนี้เงินให้กู้ยืมลงวันที่ ๒๔ กันยายน ๒๕๔๑ ตามสำเนาที่แนบประกาศนี้และปิดบัญชีทุกงวดการบัญชีในรอบระยะเวลาหกเดือนข้อ ๑๐ ภายในสี่เดือนนับแต่วันสิ้นปีบัญชีให้บริษัทบริหารสินทรัพย์ประกาศงบดุลและบัญชีกำไรขาดทุนที่ได้รับการรับรองจากผู้สอบบัญชีที่ธนาคารได้ให้ความเห็นชอบในแต่ละปีการบัญชีหรือเป็นผู้สอบบัญชีที่มีคุณสมบัติครบถ้วนตามหนังสือเวียนของธนาคารที่ธปท. ณว. (ว) ๔๗๔/๒๕๓๑ เรื่อง หลักเกณฑ์การให้ความเห็นชอบผู้สอบบัญชีของธนาคารพาณิชย์ลงวันที่ ๒๕ มีนาคม ๒๕๓๑ ตามสำเนาที่แนบประกาศนี้ และต้องมิใช่กรรมการ พนักงานหรือลูกจ้างของบริษัทบริหารสินทรัพย์นั้นข้อ ๑๑บริษัทบริหารสินทรัพย์จะต้องยื่นรายงานฐานะการเงินและผลการดำเนินงานการบริหารสินทรัพย์ด้อยคุณภาพต่อธนาคารตามแบบที่ธนาคารกำหนดเป็นประจำทุกไตรมาสภายใน ๓๐ วัน นับแต่วันสิ้นไตรมาสข้อ ๑๒[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๘ ธันวาคม พ.ศ. ๒๕๔๑หม่อมราชวงศ์จัตุมงคลโสณกุลผู้ว่าการธนาคารแห่งประเทศไทย[เอกสารแนบท้าย]๑. ประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้๒. ประกาศธนาคารแห่งประเทศไทย เรื่องสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้๓. ที่ ธปท.งพ. (ว) ๒๖๙๓/๒๕๓๘ เรื่อง การซื้อหรือมีหุ้นในบริษัทอื่นเกินอัตราที่กฎหมายกำหนดในลักษณะที่ให้บุคคลอื่นถือหุ้นแทน๔. ที่ ธปท.งก. (ว) ๒๘๑๕/๒๕๓๘ เรื่องการซื้อหรือมีหุ้นในบริษัทอื่นเกินอัตราที่กฎหมายกำหนดในลักษณะที่ให้บุคคลอื่นถือหุ้นแทน๕. ที่ ธปท.ง. (ว) ๓๖๗๘/๒๕๔๑ เรื่องการบัญชีเกี่ยวกับการรับซื้อลูกหนี้เงินให้กู้ยืม๖. ที่ ธปท. ณว. (ว) ๔๗๔/๒๕๓๑ เรื่องหลักเกณฑ์การให้ความเห็นชอบผู้สอบบัญชีของธนาคารพาณิชย์๗.แบบขอความเห็นชอบผู้สอบบัญชีของธนาคารพาณิชย์๘.หนังสือรับรองของผู้สอบบัญชีของธนาคารพาณิชย์๙. แบบประวัติและรายละเอียดเกี่ยวกับผู้สอบบัญชี๑๐. หนังสือรับรองของหัวหน้าสำนักงานสอบบัญชี(ดูข้อมูลจากภาพกฎหมาย)สุกัญญา/ผู้จัดทำ๒๑ตุลาคม ๒๕๕๒อุรารักษ์/ตรวจ๒๙ตุลาคม ๒๕๕๒[๑]ราชกิจจานุเบกษา เล่ม ๑๑๕/ตอนพิเศษ ๑๓๑ ง/หน้า๕๗/๒๘ ธันวาคม ๒๕๔๑